PATVIRTINTA

 Šiaulių lopšelio-darželio „Kregždutė“

 direktoriaus 2020 m. gegužės 15 d.

 įsakymu Nr. P-18

**ŠIAULIŲ LOPŠELIO-DARŽELIO „KREGŽDUTĖ“ DARBO IR UGDYMO ORGANIZAVIMO KARANTINO LAIKOTARPIU TVARKOS APRAŠAS**

**I SKYRIUS**

**BENDROSIOS NUOSTATOS**

 1. Šiaulių lopšelio-darželio „Kregždutė“ (toliau – darželis) darbo ir ugdymo organizavimo karantino laikotarpiu tvarkos aprašas (toliau – Aprašas) nustato darbo ir ugdymo organizavimo tvarką karantino metu, vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimais: Nr. V-1116 „Dėl ikimokyklinio ir priešmokyklinio ugdymo organizavimo būtinų sąlygų“, Nr. V-1118 „Dėl Covid-19 ligos (koronaviruso infekcijos) valdymo priemonių valdymo priemonių valdymo priemonių valdymo priemonių valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms“, 2020 m. gegužės 13 d. sprendimu Nr. V-1143 „Dėl Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimo Nr. V-1116 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo“ 2020 m. gegužės 14 d. sprendimu Nr. V-1162 „Dėl neformaliojo vaikų švietimo organizavimo būtinų sąlygų“.

**II SKYRIUS**

**DARBO ORGANIZAVIMAS KARANTINO LAIKOTARPIU**

 2. Visi darželio darbuotojai privalo laikytis ir užtikrinti saugos ir sveikatos apsaugą reglamentuojančių teisės aktų reikalavimus karantino metu.

 3. Prieš vykstant į darbą, darbuotojai privalo pasimatuoti temperatūrą ir įvertinti savi sveikatos būklę. Jei kyla įtarimų dėl savo sveikatos būklės – informuoti darželio administraciją: pedagogai informuoja direktoriaus pavaduotoją ugdymui, aplinkos personalo darbuotojai informuoja ūkio dalies vedėją.

 4. Atvykus darbuotojams į darželį, turi būti vertinama jo sveikatos būklė: matuojama temperatūra, nustatoma ar neturi ūmių viršutinių kvėpavimo takų ir kitų užkrečiamų ligų požymių.

 5. Darbuotojai, kuriems pasireiškia karščiavimas (37,3 laipsnių ir daugiau), kurie turi ūmių viršutinių kvėpavimo takų infekcijų, žarnyno infekcijų ir kitų užkrečiamųjų ligų požymių (pvz.: sloga, kosulys, pasunkėjęs kvėpavimas, vėmimas, viduriavimas ir pan.), negali dirbti darželyje. Darbuotojai, kuriems pasireiškia minėti simptomai darbo dienos eigoje – nedelsiant nušalinami nuo darbo. Toliau jiems siūloma konsultuotis Karštąja koronaviruso linija arba susisiekti su savo šeimos gydytoju konsultacijai.

 6. Darbuotojas, dirbantis ugdymo paslaugų teikimo patalpose, išvėdina patalpas prieš atvykstant vaikams ir vėdina jas ne rečiau kaip 2 kartus per dieną.

 7. Darbuotojai, vykdantys vaikų priėmimą į darželį, turi dėvėti nosį ir burną dengiančias apsaugos priemones. Vykdant ugdymo procesą šių priemonių dėvėti nereikia.

 8. Prie įėjimo į darželį asmenys (tėvai), atlydintys ir pasiimantys vaikus, privalo dėvėti nosį ir burną dengiančias priemones (kaukes, respiratorius ar kitas priemones).

 9. Atvykus vaikui, prie įėjimo į darželį, vertinama jo sveikatos būklė: tikrinama temperatūra, nustatoma ar neturi ūmių viršutinių kvėpavimo ir kitų užkrečiamųjų ligų požymių.

 10. Vaikai, kuriems pasireiškia karščiavimas (37,3 laipsnių ir daugiau), kurie turi ūmių viršutinių kvėpavimo takų, žarnyno infekcijų ir kitų užkrečiamųjų ligų požymių (pvz.: sloga, kosulys, pasunkėjęs kvėpavimas, vėmimas, viduriavimas ir pan.), negali būti priimami į darželį.

 11. Įsitikinus, kad vaikas gali būti priimtas į darželį, paskirtas darbuotojas palydi jį į numatytą grupę per, tik tai grupei skirtą, įėjimą iš lauko.

 12. Privaloma maksimaliai laikytis grupių izoliacijos principo: vaikai nuolat lanko tą pačią grupę, grupės veikla vykdoma taip, kad būtų išvengta skirtingas grupes lankančių vaikų kontakto tiek patalpose, kuriose teikiamos ugdymo paslaugos, tiek lauke.

 13. Tą pačią dieną grupėje dirba tas pats darbuotojas (auklėtojas ir jo padėjėjas) pagal direktoriaus pavaduotojo ugdymui sudarytus darbo tvarkaraščius. Tvirtina darželio direktorius.

 14. Darbuotojai turi vengti kontakto su kitų grupių darbuotojais darželio patalpose, lauke, vaikų žaidimų aikštelėse. Kontaktas galimas tik išlaikant saugų atstumą.

 15. Vaikų ugdymas organizuojamas kiek įmanoma daugiau lauke, atsižvelgiant į tuo metu esančias oro sąlygas.

 16. Grupių darbuotojai, kartu su vaikais, iš lauko į patalpas grįžta nekontaktuodami su kitų grupių darbuotojais ir ugdytiniais. Grįždami pro tą patį įėjimą, laikosi nustatyto laiko intervalo – 10 min. ir gali eiti tik po tų patalpų dezinfekavimo.

 17. Draudžiama organizuoti bendras veiklas patalpose ar lauke kelioms vaikų grupėms.

 18. Grupių darbuotojai stebi vaiko sveikatos būklę viso vaiko buvimo darželyje metu. Po pietų miego vaikams tikrinama temperatūra. Pasireiškus vaiko susirgimo požymiams, nedelsiant informuojamas darželio direktorius, jam nesant – jo pavaduotojas ugdymui, vaiko tėvai (įtėviai, globėjai), visuomenės sveikatos specialistas.

 19. Auklėtojų padėjėjai maistą į grupes atneša pagal nustatytą maisto paėmimo grafiką, nekontaktuoja su kitais darbuotojais, maistas nešamas uždaruose induose.

 20. Vaikai maitinami grupės patalpose, užtikrinant saugų atstumą sėdėjimui prie stalų. Maitinimas švediško stalo principu, kai maistą įsideda patys vaikai, neorganizuojamas.

21. Pavalgius pavakarius vaikai, kartu su grupės auklėtoja, eina į lauką ir ten pasitinka savo tėvus (įtėvius, globėjus).

22. Vaikams, kurie neina į darželį, serga lėtinėmis ligomis arba gyvena kartu su rizikos grupėms priklausančiais žmonėmis, ir toliau vykdomas ugdymas nuotoliniu būdu. Be to, net jei vaikas sveikas, jį leisti į ugdymo įstaiga neprivaloma – tėvai gali jį ir toliau prižiūrėti namuose.

23. Švietimo pagalbos specialistai dirba nuotoliniu būdu, savo darbo planus derindami su direktoriaus pavaduotoju ugdymui. Esant būtinybei, kai organizuojamos kontaktinės konsultacijos, jos turi būti teikiamos individualiai arba vienu metu dirbama tik su tos pačios grupės vaikais. Konsultacijų metu turi būti vengiama fizinio kontakto, po kiekvienos konsultacijos patalpos išvėdinamos ir nuvalomi dažnai liečiami paviršiai.

24. Darbuotojams, į kurių pareigas neįeina tiesioginis darbas su vaikais, vengti kontakto su vaikais.

25. Nerekomenduojama dirbti tiesiogiai su vaikais darbuotojams, kurie priklauso rizikos grupei.

26. Darbuotojai gali bendrauti laikydamiesi saugaus atstumo vienas nuo kito ne mažiau kaip 1 metras ir ne ilgiau kaip 15 minučių.

27. Siekiant sumažinti žmonių skaičių bendrose patalpose, leidžiama darbuotojams užkandžiauti, pietauti savo darbo vietose pertraukėlių ir pietų metu, užtikrinant vaikų saugumą.

28. Darbuotojams draudžiama: būriuotis darželio patalpose, nesilaikyti saugaus atstumo, vaikščioti po grupes, nedėvėti kaukių bendraujant tarpusavyje.

29. Visi darbuotojai turi laikytis griežtos rankų higienos (dažnai plauti rankas skystu muilu ir šiltu tekančiu vandeniu, dezinfekuoti rankų dezinfekcinėmis priemonėmis), kosėjimo ir čiaudėjimo etiketo, vengti liesti rankomis veidą, akis, nosį, burną ir kitas atviras kūno vietas.

30. Darbas ir ugdymas organizuojamas atsižvelgiant į vaiko interesus bei užtikrinant visų vaikų ir darbuotojų emocinį ir psichologinį saugumą.

31. Griežtai draudžiama darželyje lankytis pašaliniams asmenims ir kitiems lankytojams.

**III SKYRIUS**

**PATALPŲ VALYMAS**

 32. Visos darželio patalpos turi būti valomos ir dezinfekuojamos atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu.

 33. Privaloma visas dezinfekavimo priemones, esančias darželyje (kabinetuose, grupėse, rūbinėlėse, tualetuose ar kitose patalpose), laikyti vaikams nepasiekiamoje vietoje.

 34. Visos valymo priemonės ir dezinfekantai naudojami griežtai pagal paskirtį, vadovaujantis gamintojo rekomendacijomis.

 35. Auklėtojų padėjajai, atlikdami valymo darbus, turi dėvėti kaukes ir pirštines.

 37. Auklėtojų padėjėjai valo ir dezinfekuoja dažnai liečiamus paviršius kaip įmanoma dažniau – grindis, durų rankenas, stalviršius, kėdes, porankius, turėklus, šviesos jungiklius, vandens čiaupus, spinteles, žaislus ir kt.

 38. Būtina sudaryti tinkamas sąlygas darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių padėtas skystas muilas).

 39. Auklėtojų padėjėjai dezinfekuoja kriaukles ir kitus sanitarinius mazgus kiekvieną kartą jais pasinaudojus vienam vaikui.

 40. Rankų higiena turi būti atliekama kiekvieną kartą, kai nuimamos apsaugos priemonės (kaukės, pirštinės).

 41. Valymo reikmenys turi būti tinkamai išvalomi kiekvieno valymo pabaigoje.

**IV SKYRIUS**

**BAIGIAMOSIOS NUOSTATOS**

 42. Aprašas yra neatsiejama Šiaulių lopšelio-darželio „Kregždutė“ darbo tvarkos taisyklių dalis.

 43. Aprašo reikalavimų būtina laikytis nuo 2020 m. gegužės 18 d. visu karantino laikotarpiu.

 44. Aprašo kontrolę vykdo darželio direktorius.

 45. Šis Aprašas galioja COVID-19 ligos (koronaviruso infekcijos) karantino laikotarpiu. Gali būti papildomas ar keičiamas pasikeitus Lietuvos Respublikos sveikatos apsaugos ministerijos reglamentuojantiems teisiniams dokumentams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_